Kemal Pir

Kemal Pir an jî wek Kemalê Laz tê nasîn (jdb. 1952an, li gundê Güzelolukê, parêzgeha Gumuşxane, Tirkiye - m. 7ê îlona 1982an, Zîndana Amedê, Bakurê Kurdistanê) yek ji damezrînerên rêxistina nezemîn a Partiya Karkerên Kurdistanê (PKK) û berpirsê navendî yê rêxistinê ye. Ji aliyê alîgirên PKKê ve Kemal Pir weke şehîdekî tê binavkirin.

 Jiyan 
Kemal Pir ji malbatekî cotkariyê dihat. Di sala 1952an de li gundê Güzeloluk ê navçeya Torul a parêzgeha Gumuşxaneyê jidayik bûye.

Kemal Pir di salên 1970î yên aloz de, li Enqereyê xwend, ku di nav aloziyên tund û tûj de derbas bû. Di sala 1974an de li koma zanîngehê (Ankara Yüksek Öğrenim Kültür Derneği) Abdullah Öcalan nas dike û tevlî koma wê demê ya Marksîst-Lenînîst a Öcalan dibe. Kemal Pir yek ji kadroyên damezrîner ên PKKê bû, ku bi eslê xwe ne kurd e.

Di 3ê hezîrana 1977an de Kemal Pir li Enqereyê bi çekê hat girtin. Kemal Pir di girtîgeha Enqereyê û piştre jî li Orduyê ma ku ji wir reviya. Di 8ê kanûna 1978an de dîsa li Bazarcixê tê girtin û dîsa kariye bireve. Ew ji aliyê partiyê ve ji bo peydakirina kadroyên nû hat wezîfedarkirin û di sala 1979an de jî demekê li kampeke perwerdehiyê ya filistîniyan li Libnanê derbas kir. Ew dîsa di payîza 1980an de hate girtin.

 Mirin 
Di 14ê tîrmeha 1982an de li salona dadgehê bi Mehmet Hayri Durmuş re ji bo şermezarkirina şert û mercên girtîgehê dest bi "rojiya mirinê" kir. Ev roj ji aliyê PKKê ve her sal bi bîranîna “Roja mirinê ya 14’ê tîrmehê” an jî “Berxwedana 14ê tîrmehê” tê binavkirin. 55 roj piştî destpêkirina operasyonê Kemal Pir li girtîgeha Amedê jiyana xwe ji dest da. Di çalakiya greva birçîbûnê de Mehmet Hayrî Durmuş, Ali Çiçek û Akif Yılmaz jî jiyana xwe ji dest dane. Kemal Pir ji wê demê ve ji aliyê rêxistinê ve wekî “şehîdê yekemîn ê enternasyonalîst” hate binavkirin.

Gotinên ku jî wî re tê gotin: “Hêza wê tera min nake ku ez bijîm.“ Yek ji gotinên Kemal Pir ku îro wek motîveke ji aliyê PKKê ji bo amadebûna çalakên xwe heye ku di dema ku li girtîgehê di greva birçîbûnê de bû, ji aliyê midûrê girtîgehê ve hat pirsîn "Ma tu ji jiyanê hez nakî Kemal?" û bi awayekî navdar wiha cevab da:

Ev helwest di nava rêxistinê de weke “ruhê 14ê tîrmehê” tê binavkirin û dema ku pêwîstî bi îradeya taybet a fedekarî û dilsoziya bi partiyê re hebe, tê gotin.

 Jiyana taybet 
Biraziyê wî Ziya Pir siyasetmedarekî Partiya Demokratîk a Gelan ye.

 Çavkanî 

 Girêdanên derve 
 Em kîne?  

 Malpera şehîd Kemal Pir ya PKKê  

Kategorî:Apoyî
Kategorî:Endamên PKKê
Kategorî:Jidayikbûn 1952
Kategorî:Mirin 1982
Kategorî:Şoreşger